VIDEO Radu Drăgușin a rupt tăcerea după transferul său la Tottenham: "Asta încearcă să facă oamenii de acolo"
Radu Drăgușin a fost achiziționat de Tottenham Hotspur în perioada de transferuri din iarnă pentru 25 de milioane de euro, cinci milioane în bonusuri + cedarea fundașului Djed Spence la Genoa sub formă de împrumut până la finele actualei stagiuni.
Internaționalul român și-a trecut în CV și prima titularizare la Tottenham. După ce Micky van de Ven s-a accidentat cu Aston Villa, în etapa #28, Ange Postecoglou, antrenorul lui Spurs, l-a folosit tot meciul pe Radu Drăgușin cu Fulham (0-3).
Radu Drăgușin a rupt tăcerea după transferul său la Tottenham: "Asta încearcă să facă oamenii de acolo"
Venit în România în vederea celor două jocuri de pregătire din luna martie cu Irlanda de Nord și Columbia, Radu Drăgușin a oferit un scurt interviu pentru FRF TV, în care a vorbit despre Tottenham Hotspur.
- Fundașul central a precizat că s-a acomodat la Spurs și susține că apreciază enorm fotbalul englez
"M-am acomodat foarte bine la Tottenham. M-au primit cu o căldură incredibilă. Oamenii de acolo sunt foarte profesioniști. Mereu încearcă să te facă să te acomodezi cât mai repede.
Fotbalul din Anglia a reprezentat pentru mine mereu un obiectiv. Îmi place stilul de joc, intensitatea, viteza. Când au venit ofertele, acolo am vrut să mă duc.
M-a impresionat cu siguranță intensitatea antrenamentelor în primul rând. Forța pe care o au băieții acolo. Dezvoltarea fizică și calitatea lor. Mi-a scris foarte multă lume și m-a felicitat (n.r. că am ajuns la Tottenham)", a spus Radu Drăgușin pentru FRF.
Radu Drăgușin, apărat după primul meci ca titular la Tottenham
Alasdair Gold, jurnalist la Football London, care se ocupă exclusiv de Tottenham, a comentat și el debutul lui Radu Drăgușin ca titular. Deși spune că fundașul cumpărat de la Genoa nu a făcut un meci grozav, Gold remarcă și anumite aspecte pozitive în evoluția fotbalistului în vârstă de 22 de ani.
Gold spune că nu înțelege criticile primite de Drăgușin și faptul că unii microbiști i-au pus deja eticheta de fotbalist "bun de nimic". Jurnalistul de la Football London oferă exemple de fotbaliști care au început greoi la Tottenham, iar ulterior, după o anumite perioadă de adaptare, s-au ridicat la nivelul așteptărilor.
Urmăriți SPORT.RO și pe Google News